এক দশকের বেশি ভারতের ফুটবলে দাপিয়ে রাজত্ব করেছেন তিনি। কলকাতায় দুই প্রধানের জার্সিতে ছয় বছর খেলেছেন। নাইজেরীয় গোলমেশিন এডে চিডি আপাতত তৈরি হচ্ছেন আইএসএল-এ নামার জন্য। স্বদেশীয় র‌্যান্টি মার্টিন্স, ডুডু ওমাগবেমি যখন আইএসএল কাঁপাচ্ছেন, তখন তিনি সুদূর মালয়েশিয়ায় বসে নজর রেখেছেন। মালয়েশিয়ান ক্লাব কেডা এফএ-র সঙ্গে চুক্তিবদ্ধ থাকার কারণে আইএসএল-এর ড্রাফটিংয়ে নিজের নাম রাখতে পারেননি। তবে এবার আইএসএল-এ দল পাওয়ার জন্য উদগ্রীব তিনি।